cyanic-selkie/wikianc huggingface dataset:
Danny Graham
Biografi
I juni 2007 signerte Graham en toårs-kontrakt for Carlisle. Den første hele sesongen hans på Brunton Park gikk både opp og ned. Han begynte sesongen bra, og ledet kampen om toppscorertittelen i Football League One fra august til oktober. Deretter hadde han en lang periode uten å score mål, t.o.m. januar 2008, før han scoret flere viktige, matchvinnende mål for Carlisle. Blant annet ble han matchvinner i 1–0-seieren den tv-sendte bortekampen mot Nottingham Forest i mars.
Også 2008/09-sesongen startet bra for Graham. Etter 13 mål høsten 2008 ble han linket til Preston og Huddersfield, men ble værende på Brunton Park. Deretter sviktet prestasjonene, og etter å ha scoret i de første tre kampene i 2009, scoret han ikke flere mål våren 2009.
Bentsebrua
Bentsebrua er en bro over Akerselva på Sagene i Oslo. Bentsebrugata, som har sitt navn etter broen, krysser elven her.
Bentsebrua er en jernbro i to spenn med store fundamenter av granitt.
Rafe de Crespigny
Rafe de Crespigny (fullt navn: Richard Rafe Champion de Crespigny; født 16. mars 1936 i Adelaide i Australia) er en emeritert sinolog ved The China and Korea Centre ved Australian National University i Canberra i Australia. Hans forskningsinteresser har vært kinesisk historie, geografi og litteratur i Han-dynastiets tid. Han er også internasjonalt kjent som en pioner innen oversettelsesarbeide og historiografi vedrørende historisk materiale fra de tre rikers tid i Kina.
Han er kanskje mest kjent for verket Generals of the South, som forteller om Sun-klanens fremvekst til makt og hvordan De tre riker ble til.
Baijidelfin
Baijidelfin (Lipotes vexillifer) eller bare baiji er eller var en endemisk art til Yangtze-elven i Kina, men man antar at arten ble utryddet rundt det siste årtusenskiftet (uten at myndighetene er absolutt sikre). Baijidelfin var eneste nålevende art i slekten Lipotes, som igjen var eneste slekt med nålevende arter i familien Lipotidae, som videre inngår i gruppen av tannhvaler (Odontoceti). Lipotidae inngår videre i overfamilien Inioidea, som også inkluderer de to elvedelfinfamiliene Iniidae og Pontoporiidae.
Baijidelfin står fortsatt oppført som kritisk truet på IUCNs rødliste, siden utryddelsen ikke har latt seg endelig bekrefte enda.
Biologi
Baiji var spesielt tilpasset et liv i grumsete vann. Øynene var små, satt høyt på hodet og ble trolig bare brukt til å skille større objekter nær overflaten. Hodet har uttalt pannekul (melon) og ei relativt lang og smal flaskehalslignende snute (nebb). En velutviklet evne til ekkolokalisering og et langt og følsomt nebb var trolig de viktigste redskapene arten hadde for å navigere og finne mat.
Ytterligere intervjuundersøkelser utført i 27 fiskersamfunn langs elva i 2008, fra Yichang til Shanghai, fant få beviser for at baiji fortsatt kan finnes. Tapet representerer ikke bare den første dokumenterte globale utryddelsen av et megafaunalt virveldyr på over 50 år, men også forsvinningen av en hel pattedyrfamilie (Lipotidae).
Inndeling
Inndelingen følger Society for Marine Mammalogy og er i henhold til Committee on Taxonomy (2022).
Kristian Fredrik Brøgger
Kristian Fredrik Brøgger (født 1. april 1878 i Ålesund, død 20. februar 1949 i Oslo) var en norsk advokat og sakprosaforfatter.
Halvor Eifring
Halvor Bøyesen Eifring (født 17. april 1960 i Hamar) er professor i moderne kinesisk ved Universitetet i Oslo.
Han har vært tilknyttet Universitetet i Oslo siden 1988, og tok sin doktorgrad i 1993 i Oslo med den språkvitenskapelige avhandlingen «Clause combinations in Chinese».
Han har vært på studie- og forskningsopphold ved Princeton University (1992), National Taiwan University (1995), Pekinguniversitetet (2000), Harvard University (2001), Center for Chinese Studies, ved National Central Library i Taiwan (2007), og ved National Tsing Hua University i Taiwan (2009).
Jarna
Jarna er en fiktiv elv fra J.R.R. Tolkiens Midgard.
Halvor Eifring
Eifring var bestyrer ved Institutt for østeuropeiske og orientalske studier 1997-1999, er redaktør i kulturtidsskriftet Dyade, og meditasjonslærer i Acem.
Hans faglige kompetanseområder omfatter blant annet kinesisk språk, kinesisk litteratur, med særlig interesse bl.a. for Drømmen om de røde paleer'', språk og kultur, og kinesisk mentalitet og kultur.
Jarna
Elvene Jarna og Adorn formet den vestre grensen av kongeriket Rohan, og selv om den triangelformede landtungen mellom Jarna, Adorn og Kvitklettene var tradisjonelt sett en del av Rohan, men Dunlendingene gjorde krav på det likevel.
Jarna dannet en naturlig grense til Rohansgapet, og kunne kun krysses ved Jarnagard eller ved Jarnavad, hvor Rohirrim utkjempet flere store slag mot Dunlendingene og Sarumans orker i den senere delen av det tredje tidevervet.
Saruman omdirigerte Jarna vekk fra Jarnagard da han skapte om festningen til en krigsmaskin, og demmet den opp ved den nordlige veggen. Da entene angrep Jarnagard, ødela de denne demningen og gjenskapte det opprinnelige elveløpet, noe som førte til at Jarnagard ble midlertidig oversvømt.
List of Middle-earth rivers Hydrografia Śródziemia
Anita Rummelhoff
Anita Rummelhoff (født 8. april 1935 i Oslo, død 28. juni 1997) var en norsk skuespiller.
Hun debuterte i 1956 på Det norske teatret og var deretter engasjert ved Nationaltheatret, Riksteatret, Rogaland Teater og fra 1965 igjen ved Det norske teatret. Blant de rollene Rummelhoff gjorde kan nevnes Hilde i Bygmester Solness, Kristina i Strindbergs Påsk og Polly i Tolvskillingsoperaen. Hun medvirket i elleve film- og TV-produksjoner 1955-1992 med filmdebut i Arne Skouens Barn av solen.
West Coast Swing
West Coast Swing presented by Allianz er en poengbasert konkurranse i golf som går over ni turneringer fra sesongåpningen på PGA-touren. På grunn av årstiden og klimaet spilles disse turneringene i den vestlige delen av USA, vanligvis Hawaii, California og Arizona. I 2006 begynte den med Mercedes Championships i uke 1 og sluttet med WGC–Accenture Match Play Championship og Chrysler Classic of Tucson i uke 8.
Spillere som konkurrerer i West Coast Swing mottar poeng for topp 10-plasseringer i hver av de ni turneringene, som fordeles med 100 poeng til 1.-plass gradvis ned til 10 poeng for en 10.-plass. De tre spillerne med flest poeng etter alle ni turneringene deler en bonus på 1 million dollar, der 500 000 dollar går til førsteplass, 300 000 dollar til annenplass og 200 000 dollar til tredjeplass.
Vi som går kjøkkenveien
Vi som går kjøkkenveien er en norsk filmkomedie fra 1933. Filmen var en samproduksjon med svensk filmindustri og ble parallelt laget i en svensk versjon med tittelen Vi som går köksvägen. Regi for begge versjoner er ved Tancred Ibsen og Gustaf Molander, mens hovedrollene i den norske versjonen ble spilt av Theodor Berge og Randi Brænne. De sentrale rollene i den svenske versjonen ble spilt av Carl Barcklind, Tutta Berntzen og Bengt Djurberg.
Innendørsscenene ble gjort i Filmstaden i Råsunda. Utendørsscenene ble filmet i Tollare og Saxtorp sydøst for Landskrona.
Den svenske versjonen kom i 1932. Den norske hadde urpremiere på Konsertpalæet i Bergen 3. februar 1933. Premiere i Oslo var 20. februar.
Hordamuseet
Hordamuseet ligger på Stend i Fana bydel i Bergen kommune.
Museet består er et friluftsmuseum med en bygningshistorisk avdeling og faste og skiftende utstillinger i et nyere museumsbygg. Bygningshistorisk avdeling er tenkt som et vestlandsk kulturlandskap fra tiden 1850–1950. Museet ønsker å vise bygningsforholdene slik de kan ha vært i Nord- og Midthordland på 18- og 1900-tallet med bostedhus, løe med flor, eldhus, kvernhus, stabbur, naust, stølsbygninger, skole, krambu og post.
Ved siden av museets basisutstilling om fiskerbondens liv, har museet også et bygningsanlegg på Fanafjellet med et stølsmiljø.
Hordamuseet er en del av Bymuseet i Bergen.
Martinez de Pasqually
Martinez de Pasqually, egentlig Jacques de Livron Joachim de la Tour de la Casa Martinez de Pasqually (født 1727 i Grenoble, Frankrike, død 20. september 1774 i Port-au-Prince, dagens Haiti) var en fransk martinist og frimurer.
Hans tidligere liv er sparsommelig dokumentert. Noen steder er hans fødselsår oppgitt å være 1711. Det har også vært spekulert i om han var en polsk jøde eller endog var født i Syria.
Faren Messire de la Tour de la Case, ble født i Alicante, Spania, i 1671. Morens navn er oppgitt som demoiselle Suzanne Dumas de Rainau.
I mai 1772 seilte Martinez til den franske kolonien Saint-Domingue (dagens Haiti), med skipet «Duc de Duras» med et sertifikat for å utbre sin frimurer-orden i «den nye verden» Amerika. Tirsdag, den 20. september 1774, døde han i Port-au-Prince, Haiti.
Martinez etterlot seg en sønn ved Lescar-Høgskolen, nær Pau i det sørvestlige Frankrike. Sønnen ble døpt den 24. juni 1768, men forsvant 20 år senere under den franske revolusjon.
Hovedstadens Udviklingsråd
Enheten HUR Trafik hadde det overordnede ansvar for trafikkplanlegging og kollektivtrafikk i Hovedstadsregionen.
Som en følge av Strukturreformen ble HUR nedlagt ved utgangen av 2006, og HUR Trafik inngår nå i trafikkselskapet Movia sammen med VT og STS.
Litteraturåret 1952
Litteraturåret 1952 er en oversikt over utgivelser, hendelser, prisvinnere og avdøde personer med tilknytning til litteratur i 1952.
Tvisteløsningsorgan
Tvisteløsningsorgan er en samlebetegnelse på domstolene og andre offentlige eller private organer for å løse tvisteforhold mellom fysiske eller juridiske personer.
Konfliktrådet er et slikt organ som vanligvis ikke blir betegnet som en domstol, mens et forliksråd i visse tilfelle kan avsi en dom som kan få virkning tilsvarende som en dom avsagt av en vanlig domstol, dvs. tingrett, lagmannsrett eller Høyesterett.
I tilknytning til Forbrukerrådet er det tvisteløsningsorganer som har offisiell status.
I sivile (dvs. ikke strafferettslige) tvister med såkalt fri rådighet over saksgjenstanden, kan partene i vid utstrekning bli enige om å la tvisten bli avgjort ved voldgift (med én eller flere voldgiftsdommere), av en oppmann eller av en person som partene selv utpeker til å starte med å megle, og til eventuelt å ende med å ta en avgjørelse dersom meglingen ikke lykkes.
Behovet for tvisteløsningsorganer som alternativer til domstoler skyldes dels at domstolsbehandling kan ta lang tid – opp til flere år fra stevning til tingrett og anke videre til lagmannsrett og Høyesterett. Dels skyldes behovet at partene kan ønske mindre offentlighet under tvisteløsningen enn ved de ordinære domstolene. Dels kan partene ha ønske om å ville påvirke valget av person(er) til å løse tvisten, i større utstrekning enn det er mulig ved de ordinære domstolene.
Lønnsnemnd
Lønnsnemnd kan være både frivillig og tvungen.
Frivillig lønnsnemnd
Frivillig lønnsnemnd betyr at tariffpartene fraskriver seg retten til selv å avslutte forhandlinger. For eksempel fordi de ser at de ikke kommer til noen løsning selv etter mekling. Resultatet blir da overlatt til en tredje part for avgjørelse.
Tvungen lønnsnemnd
Tvungen lønnsnemnd er i norsk arbeidsliv et tvangstiltak som myndighetene kan iverksette for å stoppe en pågående arbeidskonflikt. Nemnden iverksettes ved særlover etter forslag fra regjeringen til Stortinget. Dette betyr at myndighetene griper inn og beslutter at tvisten skal avgjøres ved lønnsnemnd, normalt Rikslønnsnemnda. Internasjonale konvensjoner som verner organisasjonsfriheten og streikeretten setter klare grenser for bruk av tvungen lønnsnemnd. Slik disse tolkes, er det bare adgang til å gripe inn i arbeidskonflikten dersom konflikten setter liv, helse og personlig sikkerhet i fare for hele eller deler av befolkningen («vitale samfunnsinteresser»).
Samtidig oppfordres partene til å avslutte aksjonene (streik eller lockout) umiddelbart, selv om det kan ta litt tid før Stortinget får behandlet loven. Dersom Stortinget ikke er samlet, kan regjeringen vedta tvungen lønnsnemnd gjennom en provisorisk anordning.
Ved tvungen lønnsnemnd innsettes Rikslønnsnemnda. Lønnsnemnda er oppnevnt av Regjeringa, og begge partene er med. Det vedtaket lønnsnemnda gir, er bindende for begge parter. Saken kan ikke bringes inn for andre organer etter at den har vært behandlet av tvungen lønnsnemnd.
Norge er blitt kritisert for å ha ofte benyttet seg av brede og lite restriktive kriterier for å iverksette tvungen lønnsnemnd, blant annet av Den internasjonale arbeidsorganisasjonen.
Aleksandra
Aleksandra er et kvinnenavn dannet av mannsnavnet Alexander, den latinske formen av det greske navnet Alexandros, som er dannet av aléxein, «forsvare», og andrós, genitiv av anér, «mann».
Kjente personer med navnet
Personene i listen er ordnet kronologisk etter fødselsår.
Eksterne lenker
Szandra
Fotball under Sommer-OL 1960
Fotballturneringen under Sommer-OL i Roma ble spilt mellom 26. august og 10. september med Jugoslavia som vinner. Turneringen ble spilt på flere stadioner.
Finale
10. september 1960
Bronsefinale
9. september 1960
Semifinale
5. september 1960
Gruppe 1
26. august 1960
29. august 1960
1. september 1960
Gruppe 2
26. august 1960
29. august 1960
1. september 1960
Gruppe 3
26. august 1960
29. august 1960
1. september 1960
Gruppe 4
26. august 1960
29. august 1960
1. september 1960
Grunnskolepoeng
Grunnskolepoeng er et mål for det samlede læringsutbytte for elever som sluttvurderes fra grunnskolen med karakterer. Grunnskolepoeng benyttes som kriterium for opptak til videregående skole.
FC St. Pauli
FC St. Pauli er et fotballag fra Hamburg i Tyskland.
Klubben er kanskje mest kjent for sine supportere, som anslås til å utgjøre ca. 11 millioner verden rundt. Siden den ligger midt i et av de fattigste områdene i det gamle Vest-Tyskland, et område som også har fostret en kraftig og aktivistisk venstreside, har særlig dette venstresidepreget bidratt til å meisle ut klubbens profil. Den var blant annet den første i Tyskland som nektet nazister adgang til kampene sine, og supporterne har stått i spissen for antirasistiske, antikommersialistiske og venstreorienterte miljøer blant fotballsupportere både nasjonalt og internasjonalt. Dette har bidratt til å gi klubben en helt spesiell stilling i punkemiljøer og venstreorienterte aktivistmiljøer internasjonalt. Blant annet har klubben et formelt samarbeid med det norske bandet Turbonegro, og klubbens uoffisielle symbol – piratflagget – er utbredt i store deler av den vestlige verden. Supporterne er også kjent for å drive dugnadsarbeid for klubben – da den var i økonomisk krise i 2002 var supporternes bidrag avgjørende for å forhindre konkurs. Klubben var også i 2006 arrangør for FIFI Wild Cup, et uoffisielt verdensmesterskap for «land» uten landslag.
Blant de klubbene St. Pauli har et særlig nært forhold til bør nevnes Celtic FC i Skottland, Bohemians 1905 i Tsjekkia og FC Köln i Tyskland. De norske fotballspillerne Morten Berre, Tore Pedersen, Mats Møller Dæhli og Tore Reginiussen har alle spilt for klubben.
RS 147 «Inge Steensland»
RS 147 «Inge Steensland» er en redningsskøyte i Petter C.G. Sundt-klassen tilhørende Redningsselskapet.
«Inge Steensland» er 17 meter lang, har et mannskap på 2-3 personer og har en toppfart på 39 knop og rekkevidde på 350 nautiske mil. Båten har kallesignal LDLR og er stasjonert i Arendal. Den ble bygget hos Swede Ship Marine AB i 2010.
Redningsskøyta er den fjerde i rekken av hurtiggående vannjet-drevne skøyter med fast lønnet mannskap som settes inn langs norskekysten.
Oluf II Haraldsen
Oluf II Haraldsen (død 1143) var skånsk konge i årene 1139 til 1143. Skåne var på den tiden en del av Danmark, men Oluf vant aldri kontroll over resten av riket og tas derfor ikke med i kongerekken i Danmark. Han var sønn av Harald Kesja og hans kone Ragnhild.
Biografi
I februar 1135 angrep Erik Emune sin halvbror Harald Kesja i gården Skiping utenfor Vejle. Harald Kesjas sønn Oluf, var den eneste av de mange sønnene som unnslapp overfallet, hvor Harald Kesja ble drept og åtte av Kesjas sønner ble tatt til fange. På Erik Emunes ordre ble Haralds åtte sønner henrettet, og i tillegg måtte de to eldste, som hadde vært i danskekongens tjeneste, bøte med livet. Av alle sønnene til Harald Kesja var Oluf nå den eneste overlevende. Harald Kesja var, da han ble drept, medkonge av Danmark, sammen med Nils i Jylland
Etter danskekongen Erik Emunes død i 1137, ville den landsforviste Oluf II Haraldsen vende hjem for å kreve farsarven sin. På hjemreisen ble Oluf overfalt på Göta älv av Sigurd Slembe. Sigurd Slembe var en alliert av den døde danskekongen Erik Emune. Etter å ha mistet tre skip, klarte Oluf II Haraldsen å fortsette til Danmark, der han fikk møte den nye kongen av Danmark, Erik Lam (Erik III av Danmark). Under møtet ble Oluf avvist. Han var sønn av en landsforræder, og uten rett til å arve farens tidligere eiendommer, som nå var inndratt av Kronen. Dette førte til at Oluf II Haraldsen forsøkte å hevne seg. Han overfalt kong Erik Lam på gården Arvelund ved Lund, men overfallet mislyktes. Oluf II Haraldsen måtte igjen i utlendighet til Sverige. Han vendte snart tilbake, muligens i året 1139, og da startet han en blodig borgerkrig på Skåne og på Sjælland. Krigen raste i fire lange år med stadige kamper, bare på ett år ble hele tretten slag utkjempet.
Kildene til delen av de danske Kongekrigene, fram til Oluf II Haraldsens død, er utydelige, og de gir forskjellige tidspunkter for hendelsene. Men mye kan tyde på at den blodige striden mellom Erik Lam og Oluf II Haraldsen fant sted i perioden 1139 til 1143. Dessverre er kildene så uklare at forvirringen rundt enkelte hendelser er stor.
Under et angrep på Sjælland i ca. 1139, 1140 eller 1141 kom Oluf II Haraldsen i kamp med Roskildebiskop Rike. Rike vant dette slaget, kjent som slaget ved Bydinge Å. Etter nederlaget ville Oluf ta hevn, og overfalt og drepte biskop Rike i Rikes gård ved Ramløse ved Arresø. For denne udåden ble Oluf II Haraldsen lyst i bann av paven. Tross dette hadde Oluf før dette – eller etterpå – gjort seg til konge av Skåne etter å ha vært hyllet på Sct. Libers høj av skåningene.
The New England Journal of Medicine
The New England Journal of Medicine (NEJM) er et fagfellevurdert generelt medisinsk tidsskrift, utgitt av Massachusetts Medical Society, som ble grunnlagt i 1812. Tidsskriftet er det mest siterte vitenskapelige tidsskriftet i verden uansett fag, med en impact factor på 70.670 i 2018, foran The Lancet, Nature og Science. Det er et nivå 2-tidsskrift i Norsk vitenskapsindeks.
Oluf II Haraldsen
Biografi
Det var få landgangssteder på den skånske vestkysten, ett av disse var Landora, i dag en del av den moderne byen Landskrona. Etter folketroen betød det ulykke for en konge å gå i land på dette stedet. Erik Lam trodde på dette og ba derfor erkebiskop Eskil av Lund om å lede hæren som gikk i land ved Landora.
Oluf, som hadde vunnet støtte hos skåningene, gikk til motangrep på kongshæren, som jo slett ikke hadde kampvant ledelse. Slaget ved Landora endte med et stygt nederlag for erkebiskop Eskil av Lund og kong Erik Lam.
Nederlaget ved Landora var likevel bare et midlertidig tilbakeslag. Erik Lam samlet alle krefter til et nytt angrep. Under ly av natten seilte den kongelige flåten over sundet igjen. Medhjelpere i land lyste ved steder for landgang, og slik ble hæren i stand til å komme seg trygt i land og kunne angripe Lund. Dette kom så overraskende på Oluf og hans menn at hæren nådde Lund uten motstand. Oluf måtte flykte til Sverige nok en gang.
Fra Sverige rykket så Oluf med sin hær gjennom Blekinge i 1142. De ble stoppet og nok en gang slått av Erik Lam i slaget ved Glumstrup, øst for Lund. Oluf vendte uforferdet tilbake for å sloss mot danskekongen enda en gang. I slaget ved Tjutebro i midte Skåne, i året 1143, falt Oluf II Haraldsen og de fleste av hans menn. Feiden mellom Oluf II Haraldsen og Erik Lam fikk sin slutt her. Etter dette var det fred i Danmark i flere år. Men krigene, som var ødeleggende og blodige, hadde tatt på danskekongen. Erik Lam abdiserte tre år senere, sterkt preget av sykdom.
Mans politikk
Mans politikk er det parlamentariske, representative demokrati på øya Man i Irskesjøen. Som en kronbesittelse er Man underordnet regjeringen i Storbritannia som sjelden blander seg inn i de innenlandske forhold på øya. Storbritannias monark er også herren av Mann, og er det formelle overhodet av staten Man. Monarkens representant på øya er viseguvernøren av Man, men hans rolle er i dag hovedsakelig seremoniell, skjønt han har myndighet til å bevilge Kongelig samtykke (det motsatte er samme som veto).
Selv om Man ikke er en integrert del av Storbritannia er borgere av man britiske borgere under britisk lov – det er ikke et atskilt mansk statsborgerskap. Storbritannia har ansvaret for Mans utenrikspolitikk, øyas forsvar, «good governance» (ansvaret for styringen), og forholdet til utenlandske stater. Øya har ingen representasjon i det britiske parlamentet eller Europaparlamentet.
Den lovgivende myndighet er sikret i et lokalt parlament med to kammer kalt Tynwald, som etter sigende er verdens eldste vedvarende eksisterende parlament, og består av House of Keys, med direktevalg, og Det lovgivende råd, med indirekte valg. Etter hvert parlamentsvalg for House of Keys velger medlemmene av Tynwald blant seg selv en førsteminister («Chief Minister») som tjener som overhode av regjeringen i fem år (inntil neste valg). Utøvende myndighet er sikret i viseguvernøren, førsteministeren og Mans ministerråd. Domstolene er uavhengige av myndighetene og lovgivningsmakt.
Utøvende myndighet
Statens overhode er formelt herren av Mann som er en nedarvet posisjon holdt av den britiske monark (for øyeblikket dronning Elisabeth II). Viseguvernøren er utnevnt av dronningen på råd av Storbritannias justisdepartement (egentlig Secretary of State for Justice) for en periode av fem år og utøver formelt myndighet på vegne av dronningen. Førsteministeren er valgt Tynwald ved hvert valg av House of Keys og sitter i fem år eller fram til neste valg.
Når dronningen fungerer som herre av Mann skjer det på råd fra det britiske justisdepartementet.
Politiske partier og valg
Sammendrag av parlamentsvalget den 23. november 2006 på Man for House of Keys:
De fleste politikere på Man blir valgt som uavhengige framfor som representanter av et politisk parti. Selv om politiske partier eksisterer er deres innflytelse ikke på langt nær så sterk som i Norge eller Storbritannia. Følgelig har den manske lovgivning utviklet seg gjennom konsensus (enighet) blant medlemmene av Tynwald, i kontrast til det langt mer kontradiktorisk vesen i det britiske parlamentet.
Det største politiske partiet er det nylig etablerte Liberal Vannin Party som fremmer større uavhengighet for Man og et mer ansvarlig regjering. LibVannin, som det kalles for kort, har to medlemmer i Tynwald, inkludert leder Peter Karran MHK (medlem av House of Keys).
Et Mans arbeiderparti, Manx Labour Party, eksisterer også, men er ikke tilknyttet det britiske arbeiderpartiet.
En politisk pressgruppe, Mec Vannin, fremmer etableringen av en selvstendig republikk løsrevet fra Storbritannia og den britiske monarken.
Øya hadde tidligere også et mansk nasjonalt parti og et mansk kommunistparti. Det er medlemmer fra Man i Celtic League, den keltiske liga, en politisk pressgruppe som fremmer større samarbeid og politisk selvstendighet blant de keltiske nasjoner.
De fremste politiske sakene er øyas forhold til den finansielle sektor, huspriser og boligmangel, og mansk språk.
Det store flertallet av House of Keys er ikke partitilhengere (19), med to representanter fra Manx Labour Party og tre fra Alliansen for progressiv regjering.
Eksterne lenker
Reiltys Ellan Vannin
Bukserbåt
Bukserbåt er en båt som brukes til å slepe eller manøvrere andre båter eller større skip til og fra havn eller kai og i trange eller andre vanskelige farvann. Taubåt er et eksempel på bukserbåt.
De første bukserbåtene var små dampbåter som ble brukt når seilskip skulle til og fra havn.
Se også
Skyvende bukserbåt
Taubåt
Lekter
Anal Festival
Anal Festival er en årlig mini-musikkfestival i Arendal, første gang holdt i 2005.
Bandliste 2010
6.- 7. august
Agal
Agal (på arabisk عقال‎, ‘iqāl), også skrevet akal, igal, iqal, ikal, ogal og okal, er en hodering som brukes til å holde på plass en kefije (ghutra), det tradisjonelle hodetørkleet for arabiske menn. Ringen kan legges dobbelt omkring issen eller også være formet som kranser i to eller tre rader. Agaler er ofte laget av svart ulltråd som er flettet eller viklet stramt rundt et tau eller en kjerne av geitehår eller sammenbuntede tøystykker. Snorene er ofte avsluttet eller forsynt med en dekorasjon av tynnere snorer med kvaster. Finere agaler kan være av silke og sammenholdt med garn i farger eller med gull- eller sølvtråder.
Opprinnelig ble agaler brukt til å tjore fast beina på kameler. De ble da tvunnet rundt de bøyde forbeina på dyra om kvelden for å forhindre at de fjernet seg for langt fra nomadeleiren i løpet av natta. Om dagen ble agalen båret av kameleieren. I dag er agaler flere steder i den arabiske verden stilsert til en seremoniell draktdetalj.
Seiling under Sommer-OL 1992
Seiling under Sommer-OL 1992. Seiling var med på det olympiske programmet for 20. gang under OL-1992 i Barcelona. Det ble konkurrert om ti olympiske titler og Spania ble beste nasjon med fire gullmedaljer foran Frankrike med to.
Qatar Masters
Qatar Masters er en golfturnering som arrangeres på Doha Golf Club i Doha, Qatar. Qatar Masters ble opprettet i 1998 og er en av tre turneringer på Europatouren som spilles i Persiagulfen. I 2005 ble turneringen arrangert i samarbeid med Asiatouren for første gang.
Huai’an
Huai'an kan være:
Olga Marie Mikalsen
Olga Marie Mikalsen (født 9. januar 1915 i Langevåg, død 23. januar 2006) var en norsk sanger som ble kjent for et stort publikum da hun fremførte «Hurra for deg som fyller ditt år» i en reklamefilm for Solo i forbindelse med brusens 60-årsjubileum i 1994.
Mikalsen kom fra en musikalsk familie. 20 år gammel flyttet hun til Oslo, hvor hun tok handelsskole og Bjørknes Privatskole. Hele sitt voksne liv arbeidet hun på kontor, men studerte også i flere perioder ved musikkonservatoriet i Oslo, der hun avla eksamen i blant annet solosang, anatomi og formlære.
Hun debuterte i 1968 i en alder av 53 år, men først i 1980-årene ble publikum oppmerksom på hennes helt spesielle sangteknikk. Hun kalte denne tilnærmingsmåten «agogikk», forklart som et system der man gjør komponistens tonefølge til en slags kladd, hvoretter man slynget tonene ut, uavhengig av komponistens intensjon. En journalist spurte henne en gang rett ut: «Men frk. Mikalsen, publikum sitter jo og ler på konsertene dine?» Hun svarte: «Nja, men det er jeg som ler sist.»
Mikalsen har blant annet opptrådt i Carnegie Hall i New York, i Stockholms konserthus, Odd Fellow Paléet i København, Purcell Room i London, Salle Pleyel i Paris og Finlandiahuset i Helsingfors.
Hennes sanglige uttrykk var sterkt personlig og unikt, og hun karakteriserte seg selv som «lyrisk alt». Hun hadde først og fremst et klassisk repertoar, og gav i mai 1994 ut platen Olga synger solo som spenner fra Bach og Händel via Grieg til «Happy Birthday To You». Denne platen lå tre uker på Dagbladet-listen. Hun ga tidligere ut en LP som var et live-opptak fra en konsert. Denne solgte hun til et par platebutikker langs Karl Johan, og den ble snart et eksotisk sjeldent samlerobjekt. Som cover-tekst var hennes livshistorie, nedtegnet av henne selv, uten komma eller punktum! Denne er også tatt med på Olga synger solo.
I sine siste år bodde Mikalsen i Alfaz del Pi på Costa Blanca-kysten i Spania.
Sjampo
Sjampo, er et kosmetikkprodukt som brukes for å rense hodehår og hodebunn for uønsket fett (talg), smuss, olje, hudpartikler, flass og partikler fra luften som over tid bygger seg opp i hår og i hodebunn. Sjampo er ofte tilsatt parfyme. Sammen med vann danner sjampo et skum som fjerner urenhetene. Samtidig er det viktig at en sjampo ikke fjerner for mye av det naturlige talget (sebum) som er en forutsetning for normal hårvekst.
Sjampo er mest alminnelig i væskeform med varierende viskositet, men finnes også i fast form, som gel, pasta eller krem og som tørrsjampo.
Anvendelse: Sjampoen brukes helst i vått hår. Etter en kort massasje skylles produktet ut med vann. Produsentene fraråder oftest å få middelet i øyet da dette kan fremkalle en ganske ubehagelig svie.
Israelsk
Israelsk er et adjektiv som kan henvise til
Lisbet
Lisbet og Lisbeth er kortoformer av kvinnenavnet Elisabet, den greske formen av det hebraiske navnet Elischeba, som er dannet av eli, «min Gud», og scheba, «syv».
Utbredelse
På 1700-tallet var både Lisbet og Lisbeth populære navn på norske jentebarn. Formen Lisbeth var også populær i 1950- og 1960-årene.
Kjente personer med navnet
Personene i listen er ordnet kronologisk etter fødselsår.
Shin Jong-hun
Shin Jong-hun (født 5. mai 1989) er en sørkoreansk amatørbokser, som konkurrerer i vektklassen lett fluevekt. Han deltok i Verdensmesterskapet i 2011 i Baku der han tok sølv, og ble dermed kvalifisert til Sommer-OL 2012. Han har også en bronse fra VM i 2009.
Fylkesvei 504
Fylkesvei 504 (Fv504) går mellom Bue i Bjerkreim og Varhaug i Hå.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Træffhuset
Bygget består nå bl.a. av to/tre flerbrukshaller og en klatrehall, kalt Moldeveggen. Flerbrukshallene heter Molde Arena (som består av to deler) og Rekneshallen. Molde Arena var tidligere en innendørs fotballhall som ble ombygget i forbindelse med at Molde Håndballklubb rykket opp til eliteserien. Fotballhallen var kjent som Istadhallen.
Rett utenfor idrettsbygget er det lagt kunstgress på den gamle Reknesbanen og bygd tribune som en del av bygningsmassen. Kunstgresset åpnet september 2008 og er Sportsklubben Træffs hjemmebane.
Stevning
En stevning er et dokument som inngis til en domstol for å starte en rettssak. Ordet vitnestevning brukes om en formell innkalling til en person om å vitne for en domstol.
I lovgivningen er det stilt bestemte krav til hva en stevning må inneholde for at en domstol skal kunne behandle den. Det er blant annet krav om klar betegnelse av partene og av hva den som starter saken (saksøker) vil ha dom for. Domstolens personell kan hjelpe den som selv vil sette opp en stevning. De fleste saksøkere bruker imidlertid en advokat til å bistå seg med stevning og søksmål.
En stevning som inngis til domstolen, og som ikke oppfyller lovens krav, vil bli avvist av domstolen hvis feilen ikke rettes innen en fastsatt frist.
En stevning starter normalt en sivil sak for en tingrett eller for en voldgiftsrett. Men også privat straffesak anlegges ved stevning.
En stevning må følges opp av motparten (saksøkte) med et tilsvar innen den fristen som retten fastsetter, for å unngå at det blir avsagt en uteblivelsesdom i favør av saksøker.
Muntlig stevning
En stevning kan anlegges muntlig i retten. Dette kan ikke skje via telefon men må skje ved fysisk oppmøte i retten. Både saksøker og den av rettens medarbeidere som har satt opp stevningen skal skrive under på stevningen.
Falkenhorst Brücke
General von Falkenhorst-Brücke eller bare Falkenhorst-Brücke var ei provisorisk jernbanebru over Hallingdalselva på Bergensbanen, bygd av tyskerne etter at styrker fra 4. Feltbrigades Hallingdalsgruppe hadde sprengt og ødelagt Svenkerud bru (både veibrua og jernbanebrua) under kampene i Hallingdal den 27. april under felttoget i Norge i 1940. På kort tid bygde tyskerne Falkenhorst Brücke ved Hallibakken, ca. 600 meter sør for de sprengte bruene, på grensa mellom Nes og Gol kommuner. Falkenhorst Brüke ble tatt i bruk 21. juni 1940, men fungerte bare i en kort periode, for gjenoppbyggingen av de ordinære veg- og jernbanebruene ved Svenkerud ble igangsatt umiddelbart. Den gjenoppbygde Svenkerud bru var ferdigstilt og tatt i bruk igjen 25. januar 1941.
Av Falkenhorst Brücke eksisterer ennå store betongfundamenter i og på sidene av Hallingdalselva, samt ei stor steinfylling. Nedre Hallingdal Forsvarsforening, med støtte fra Nes Historielag, henvendte seg i 2010 til Nes og Gol kommuner med ønske om at restene av Falkenhorst Brücke skulle fredes som krigsminnesmerke.
Katekisme
En katekisme er en samlet fremstilling av en religiøs lære, noen ganger svært omfattende og andre ganger en heller enkel sammenfatning av en religiøs lære. Ordet katekisme har sammenheng med begrepet katekumenat; den opplærings- og forberedelsesprosessen en person gjennomgår før han eller hun blir døpt.
Bakgrunn
Flere kirkesamfunn har sin egen katekisme, i Norge og andre protestantiske land er særlig Luthers lille katekisme fra 1529 godt kjent. Den katolske kirkes katekisme er nå en utgave fra 1995, autorisert av pave Johannes Paul II. I unitarkirkene er katekismen første og fremst en oppsummering av troen slik den har utviklet seg opp gjennom historien.
Iván Ramis
Iván Ramis (født 25. oktober 1984) er en spansk tidligere fotballspiller.
Real Mallorca
Ramis er et produkt av Real Mallorcas talentprogram. Han fikk sin debut for A-laget den 15. februar 2004 mot Albacete Balompié, en kamp som endte 0-0. Sesongen 2005-2006 ble han lånt ut til Real Valladolid, som da spilte i Segunda Division.
Da han returnerte til Real Mallorca igjen i sesongen 2006-2007 ble han et fast innslag på A-laget.
Wigan Athletic
Den 2. august 2012 signerte Ramis en treårskontrakt med den engelske klubben Wigan Athletic FC. Hans debut for klubben kom den 19. august mot Chelsea, en kamp Wigan tapte 0-2.
Den 27. oktober scoret Ramis sitt første mål for klubben i en 2-1 seier over West Ham United FC.
Jacob Hintze
Jacob Hintze (1622–1702) var en tysk kirkemusiker og komponist av salmemelodier.
Bergen Skolemuseum
Bergen Skolemuseum ligger i Lille Øvregaten 38 i den gamle latinskole rett nord for Domkirken i Bergen.
Jacob Hintze
Liv og virke
Jacob Hintze var sønn av Georg Bernau og Catharina Rückers. Faren var bymusikant i Bernau og sønnen fikk musikkutdanning i Berlin og Spandau mellom 1638 og 1643. Etter at svennetida var over tilbrakte han de tradisjonelle vandreårene i ulike østersjøbyer, og hadde senere korte arbeidsforhold som musiker i Berlin, Spandau, Insterburg og Küstrin. Fra 1651 virket han i Stettin, og fra 1659 og livet ut var han bymusikant i Berlin.
Bergen Skolemuseum
Bygningen
Bygningen ble oppført etter tegninger av byggmester Hans Martin Heintz, innviet i 1706. Murbygningen var opprinnelig på en etasje med arker to arker på langsiden og en ark på kortsiden. Rundt 1760 ble en ny etasje bygget på. Bygget er oppført i tegl og tre og er et av få hus med utmurt bindingsverk i Bergen. Den gamle latinskole ble etterhvert for liten og i 1840 sto en ny skolebygning ferdig på den andre siden av Domkirken. Bygningen har siden blitt brukt til ulike formål – gamlehjem, barnehage og uteseksjon. Bygningen ble fredet av Riksantikvaren i 1927 og restaurert av arkitektene Hansteen i 1972.
Jacob Hintze
Liv og virke
Mellom 1666 og 1698 gav Hintze ut den 12. til 28. utgaven av den protestantiske salmeboka Praxis pietatis melica («fromhetsøvelser på vers»), som Johann Crüger startet opp i 1640. Hintze føyde til egne komposisjoner., den mest kjente salmen er Gib dich zufrieden und sei stille over en tekst av Paul Gerhardt som Johann Sebastian Bach la til grunn for flere koralbearbeidinger.
Bergen Skolemuseum
Museet
Bergen Skolemuseum ble etablert i 2003 i den gamle latinskole. Museet viser utstillinger om skolens utvikling fra den første skoleetableringen i Bergen, Bergen katedralskole i 1153, fram til de siste skolereformene. I tillegg vises skiftende utstillinger. Skolemuseet var i 2007 vert for det 12. internasjonale skolemuseumssymposiet.
Jacob Hintze
Liv og virke
I 1664 giftet Jacob Hintze seg med Anna Catharina Reuschel, datter av en bokbinder. Sammen fikk de tre barn.
Bergen Skolemuseum
Museet
I oktober 2008 åpnet Holbergmuseet i en del av Skolemuseet, med faste utstillinger som presenterer Ludvig Holberg som bergenser, europeer, forfatter og vitenskapsmann.
Skolemuseet er en del av Bymuseet i Bergen.
Eldfell
Eldfell (på norsk «Ildfjell») er en i overkant av 200 meter høy sinderkjegle-vulkan på den islandske øya Heimaey, som ble dannet da et vulkanutbrudd begynte uten forvarsel 23. januar 1973, like utenfor byen Heimaey.
Utbruddet utløste en alvorlig krise og førte nesten til en permanent evakuering av øya. Vulkansk aske falt over mesteparten av øya og ødela mange hus. En strøm av lava truet med å stenge havnen, som var øyas hovedinntektskilde via fiskeriflåten. En operasjon ble iverksatt for å kjøle ned lavaen ved å pumpe sjøvann på toppen, noe som var vellykket og forhindret lavaen fra å stenge havnen.
Etter at utbruddet var over, brukte øyfolket varmen fra den sakte, avkjølende lavaen til å produsere varmt vann og generere elektrisitet. De brukte også noe av den utbredte tefraen, nedfall fra de eksplosive utbruddene, til å forlenge rullebanen på øyas lille flyplass, og som fyllmasse som de bygget 200 nye hus på.
Bakgrunn
Island tilhører et område med hyppige, vulkanske utbrudd på grunn av sin plassering midt på Den midtatlantiske ryggen, der den nordamerikanske platen og den eurasiske platen beveger seg bort fra hverandre, og også plasseringen over den islandske søylestrømmen, noe som drastisk øker den vulkanske aktiviteten. Det er estimert at rundt en tredjedel av all basaltisk lava fra vulkanutbrudd i verden i historisk tid, har blitt produsert ved islandske utbrudd.
Øygruppen ble bosatt første gang rundt 874, opprinnelig av rømte, irske slaver tilhørende vikinger på det islandske fastlandet. Disse bosetterne ga øygruppen sitt navn – da Irland var vest for den skandinaviske fastlandet. Selv om øya har vært plaget av dårlig vannforsyning og piratvirksomhet gjennom store deler av sin historie, har den likevel blitt det viktigste senteret for Islands fiskeindustri, med en av de få gode havnene på sørsiden av landet, og med en plassering midt på en god fiskebanke.
Siden området ble bosatt, har det ikke vært noen kjente utbrudd på øygruppen før i 1963 da øya Surtsey ble skapt gjennom et nesten 4 år langt utbrudd som begynte i havet rundt 20 kilometer sørvest for Heimaey. Undersjøiske utbrudd kan forøvrig også ha funnet sted i 1637 og 1896. Forskere har spekulert i om vulkanske aktivitet ved øygruppen kan ha økt på grunn av sørlig propagering på riftsonen som krysser Island.
Utbruddet begynner
21. januar 1973, ca. kl. 20.00, begynte en serie små jordskjelv i området rundt Heimaey. Skjelvene var for svake til at de kunne føles av befolkningen på Island, men en seismisk stasjon 60 km unna registrerte over 100 større skjelv den 22. januar i tidsrommet 01.00–03.00. Skjelvene fortsatte i mindre antall fram til kl. 11 samme dag, da de hadde et opphold fram til kl. 23.00 om kvelden. Fra kl. 23:00 til 01:34 på morgenen 23. januar, ble det registrert syv skjelv, hvorav det kraftigste målte 2,7 på Richters skala.
Små skjelv er ganske vanlige i forkastningssoner, og det var ingenting i disse målingene som varslet om et større vulkanutbrudd. Begynnelsen av utbruddet var derfor nesten helt uventet. Rundt kl. 01:55 om morgenen 23. januar, åpnet en revne på den østre siden av øya, knapt en kilometer fra sentrum av byen Heimaey, rundt 200 meter øst for Kirkjubær, der øyas kirke en gang hadde stått.
Revnen fikk raskt en lengde på 2 kilometer og strakk seg fra den ene bredden til den andre. Det var også undervannsaktivitet rett utenfor øya ved de nordre og søndre endene av sprekken. Spektakulære lavafontener kunne ses langs hele sprekken, som nådde en maksimal lengde på rundt 3 km i løpet av de første få timene av utbruddet. Men aktiviteten konsentrerte seg snart rundt en åpning rundt 800 meter nord for den gamle, vulkanske kjeglen fra Helgafell, og rett utenfor den østre utkanten av byen.
I den første tiden av utbruddet ble mengden av lava og tefra som kom ut, estimert til å være rundt 100 m³ per sekund, og i løpet av de to første dagene hadde lavafontenene bygget en sinderkjegle som var over 100 meter høy. Navnet som opprinnelig ble gitt til den nye vulkanen, var Kirkjufell (på norsk «kirkefjell»), på grunn av dens nærhet til Kirkjubær. Navnet ble ikke tatt opp av den islandske navngivingskomitéen som heller valgte Eldfell (på norsk «Ildfjell»), på tross av motstand fra lokalbefolkningen.
Evakuering
I de første timene av utbruddet evakuerte det islandske sivilforsvaret hele befolkningen på Heimaey, noe det tidligere hadde blitt laget planer for, i tilfelle noe slikt skulle skje. Evakueringen var nødvendig på grunn av at lavastrømmene allerede beveget seg sakte, men sikkert mot den østre delen av byen, og hele øya var truet av muligheten for nedfall av vulkansk aske.
Mesteparten av befolkningen forlot øya ved hjelp av båt. Heldigvis gjorde ikke lavastrømmene og tefraen i begynnelsen noen skade på flystripen på øya, og noen få personer, som ikke var i stand til å reise med båt, ble evakuert luftveien – primært eldre mennesker og pasienter ved sykehuset. I løpet av seks timer etter at utbruddet startet, befant nesten alle av øyas 5 300 innbyggere seg trygt på fastlandet. Noen få personer ble tilbake for å utføre viktige oppgaver og for å redde eiendeler fra hus som sto i fare for å bli slukt av lavastrømmene. Kyr, hester og sauer på øya ble nødslaktet.
Hus ødelegges og nytt land skapes
Hus som lå nær revnen ble snart ødelagt av lavastrømmen og tefranedfall. Noen få dager etter at utbruddet hadde begynt, snudde vinden til vestlig retning, noe som resulterte i omfattende nedfall av tefra over resten av øya, med påfølgende store ødeleggelser på eiendommer. Mange hus ble ødelagt av vekten på asken, men redningsmannskapene såvel som frivillige arbeidet utrettelig med å fjerne aske fra hustak. Igjensnekring av vinduer reddet ytterligere hus. I slutten av februar dekket tefra det meste av øya og laget av nedfall var enkelte steder opptil 5 meter tykt. Bortsett fra fallende aske var det noen hus som også brant ned til grunnen etter å ha blitt truffet av lavabomber, eller sto direkte i veien for den strømmende lavaen.
Tidlig i februar hadde det kraftige nedfallet av tefra avtatt, men lavastrømmer begynte å forårsake alvorlig skade. Undersjøisk aktivitet rett nord for revnen hadde kuttet over en elektrisk kabel og en vannledning. Disse forsynte øya med elektrisitet og vann fra det islandske fastlandet. Lava begynte også å strømme inn i havnen, noe som skapte alvorlig bekymring da islandsk fiskeindustri ville bli påført alvorlig skade dersom havnen ble ødelagt. Siden Heimaey sto for 25% av Islands totale fiskefangst, ville det få alvorlige følger for landets økonomi.
Strømmer av lava rant også ut i havet øst for øya, noe som skapte et nytt landområde som til slutt økte øyas areal med over 2 km². Lavaen strømmet i tillegg inn i de østlige delene av byen, noe som ødela flere hundre hus. Lavastrømmene besto av den tykke og blokkete typen lava kalt aa-lava, og dekket bakken i en gjennomsnittlig høyde av 40 meter, men var enkelte steder så tykk som 100 meter. Senere under utbruddet førte en oppblussing til at en fiskeforedlingsfabrikk ble ødelagt og to andre skadet, og i tillegg ble byens eneste kraftstasjon helt ødelagt.
På tross av utbruddets nære beliggenhet til byen og den omfattende ødeleggelsen av eiendom det medførte, var det kun ett dødsfall som kunne tilskrives utbruddet – en mann som hadde brutt seg inn på et apotek for å stjele medikamenter ble kvalt av de giftige gassene. Karbondioksid og små mengder giftige gasser samlet seg i mange bygninger som var delvis begravd av tefra, og flere andre mennesker ble påvirket av gassene da de gikk inn i disse bygningene.
Tiltak for å redusere den faren samlingen av giftige gasser medførte, omfattet byggingen av en stor vegg av tefra for å lede gasser vekk fra byen, og også graving av en grøft for å lede vekk karbondioksid. Disse forsvarsverkene var bare delvis vellykkede, da de baserte seg på den forutsetningen at gassene ble produsert ved vulkanåpningen og beveget seg mot byen derfra. Det er antatt at i hvert fall noe av CO2-en hadde sin opprinnelse dypt inne i den vulkanske åren, og sivet gjennom eldre vulkansk stein direkte inn i byen.
Tiltak for å avkjøle lavastrømmen
Muligheten for at lavastrømmen kunne stenge havnen var den største trusselen som innbyggerne sto overfor. En mulig plan som ble overveid dersom havnen ble stengt, var å lage en kanal gjennom en lav sandtunge på nordsiden av øya for å lage en ny åpning inn i havnen, men det ble spekulert i at dette ikke ville bli nødvendig dersom hastigheten på lavastrømmen kunne reduseres. Strømmer av lava hadde tidligere blitt bremset i Hawaii og på Etna ved å kjøle med vann, men i disse tilfellene hadde det vært i svært liten skala, og med varierende hell. Forøvrig beregnet Páll Zóphóníasson at det burde være relativt enkelt å størkne lavastrømmene ved å sprøyte med rikelige mengder sjøvann.
Det første forsøket på å bremse strømmen av lava ved å spyle forkanten med sjøvann, begynte den 7. februar, og selv om vannvolumet var relativt beskjedent med 100 l/sekund, hadde det merkbar virkning. Kjølingen av lavaen gikk sakte, men oppnådde maksimal effekt siden nesten alt vannet ble omdannet til damp. Straks effekten av avkjølingen hadde vist seg, økte innsatsen med å bremse og til slutt stanse strømmen av lava.
Tidlig i mars ble pumpekapasiteten økt da en stor klump av krateret brakk løs fra toppen av Eldfell og sakte gled på toppen av lavastrømmen nedover mot havnen. Klumpen, som fikk navnet Flakkarinn («Vandreren» på norsk), ville ha utgjort en alvorlig trussel mot havnen dersom den hadde nådd helt ned, og oppmudringsbåten Sandey ble bragt inn den 1. mars for å forhindre dette. Professor Sigurgeirsson ga råd til pumpemannskapene om hvordan de best kunne bremse lavastrømmen på den mest effektive måten. Omsider delte klumpen seg i to mindre biter som begge stoppet rundt 100 meter fra havnemunningen.